skond ir-Regola 108 tar-Regoli ta' Proċedura

lill-Kunsill

Suġġett: Impatti ta' l-iffirmar tal-Konvenzjoni ta' l-Aja dwar it-Titoli

Wara l-pubblikazzjoni, mill-Kummissjoni Ewropea, ta' l-Evalwazzjoni Legali tagħha, il-Kunsill bħalissa jinsab fil-proċess fejn jiddeċiedi jekk l-Unjoni Ewropea għandhiex tiddeċiedi jew le l-iffirmar tal-Konvenzjoni ta' l-Aja dwar is-Sigurtajiet.

Billi l-Konvenzjoni hija ta' importanza prinċipali għall-Investituri Ewropej u għall-parteċipanti tas-suq, il-Parlament Ewropew iqis li hu nnifsu mhux assoċjat biżżejjed mad-dibattitu fuq din id-deċiżjoni.

Il-Parlament Ewropew, dwar din il-kwistjoni, għandu għan wieħed prinċipali: li l-effiċjenza u ċ-ċarezza tar-regola Ewropea kurrenti relattiva għall-konflitt tal-liġi dwar investimenti f'titoli jistgħu jkunu protetti.

Tassew, il-proċess ta' kodeċiżjoni, fis-snin riċenti, irnexxielu joħloq regola waħda magħquda tal-konflitt tal-liġi għall-Ewropa, li tiddetermina l-liġi applikabbli bħala l-liġi ta' l-Istat Membru fejn ikunu allokat il-kont.

Il-parteċipanti tas-suq, l-Istati Membri, il-Kummissjoni Ewropea, kollha jagħrfu li l-formula 'lok tal-kont' tapplika fis-suq intern b'effiċjenza.

Li wieħed ma jirrikonoxxix il-validità ta' regola bażika bħal din u jsostni li tkun issostitwita mill-partijiet li għandhom sehem f' kont ta' titoli b'għażla ħielsa ta' liġijiet applikabbli żgur li se jiftaħ il-'kaxxa ta' Pandora' ta' l-għażla ħielsa tal-liġi applikabbli għal kontijiet tal-flus kontanti wkoll.

Barra minn hekk, filwaqt li xi pajjiż huwa mitlub li jimplimenta leġiżlazzjoni aktar u aktar stretta li għandha x'taqsam mal-ħasil tal-flus, abbużi tas-suq, trasparenza, kontroll korporattiv, l-istabbiliment ta' regola dwar l-allegata impossibilità li jkunu allokati kontijiet ta' titoli tista' tkun kważi meqjusa bħala kemmxejn provokattiva.

Il-Kunsill iħaddan l-istess objettiv tal-Parlament li jipprova jħares għal kollox l-applikazzjoni tal-formula tal-'lok tal-kont'?

Qabel ma jieħu xi impenn għall-UE dwar l-iffirmar tal-Konvenzjoni, il-Kunsill ipprova, fil-fatt, isib xi mezz biex ikompli japplika l-formula tal-'lok tal-kont' għall-kontijiet Ewropej filwaqt li jirriżerva l-għażla ħielsa tal-liġi applikabbli tal-Konvenzjoni għall-kontijiet miżmuma barra l-UE?

Jista' l-Kunsill jispjega kif kien jista' jimpenja lill-UE għall-iffirmar tal-Konvenzjoni mingħajr ma jkun wettaq minn qabel evalwazzjoni vera ta' l-impatt Ekonomiku u Kummerċjali tiegħu?